**Ponovljena druga javna rasprava o nacrtu Plana razvoja širokopojasne infrastrukture na područjima gradova Delnice, Vrbovsko, Čabar te općinama Fužine, Lokve, Mrkopalj, Ravna Gora, Skrad, Brod Moravice**

Otvorena je ponovljena druga javna rasprava o nacrtu Plana razvoja širokopojasne infrastrukture (u nastavku: PRŠI) za gradove Delnice, Vrbovsko, Čabar i općine Fužine, Lokve, Mrkopalj, Ravna Gora, Skrad, Brod Moravice.

Grad Delnice, kao Nositelj projekta (NP), pokrenuo je Projekt izgradnje širokopojasne mreže sljedeće generacije na navedenom području. Tim se projektom planira implementacija nepokretne pristupne elektroničke komunikacijske mreže sljedeće generacije (Next Generation Access network - NGA mreža) otvorenog pristupa, koja će osigurati infrastrukturne preduvjete za održivi, dugoročni, društveni i gospodarski razvitak na području gradova Delnice, Vrbovsko, Čabar te općina Fužine, Lokve, Mrkopalj, Ravna Gora, Skrad, Brod Moravice.

Ponovljenu drugu javnu raspravu provodi NP Grad Delnice u svrhu pribavljanje mišljenja svih zainteresiranih strana, prije svega od operatora na tržištu i korisnika usluga, vezanih uz PRŠI, a prije početka provedbe projekta. Grad Delnice, sukladno Uputi HAKOM-a o ponavljanju drugog postupka javne rasprave, Klasa: 302-03/19-04/01, Urbroj: 376-13-19-01 od 8. ožujka 2019., pokreće ponovljenu drugu javnu raspravu projekta. Ponovljenom drugom javnom raspravom provodi se i verifikacija inicijalno određenih područja na kojima je opravdano provoditi projekt (tzv. boja područja). Ranije iskazani komercijalni interes nije predmet ove javne rasprave, stoga ne treba ponovno iskazivati podatke o planovima ulaganja, koji su već dostavljeni u prethodno provedenoj javnoj raspravi.

Napominje se da je NP prihvatio prethodno iskazan komercijalnih interes operatora RuNe Adria telekomunikacijska infrastruktura.

 **Datum otvaranja rasprave: 13.05.2019.**

**Datum zatvaranja rasprave: 28.05.2019.**

Projektni dokumenti za javnu raspravu obuhvaćaju:

1. Obavijest o pokretanju javne rasprave, preuzmite **ovdje**;
2. Dopis Nositelju ONP-a (HAKOM) o pokretanju javne rasprave, preuzmite **ovdje**;
3. Upitnik za operatore i ostale zainteresirane strane (tablica za određivanje boja - mapiranje), preuzmite **ovdje**;
4. Obrazac za javnu raspravu, preuzmite **ovdje**;
5. Nacrt plana razvoja širokopojasne infrastrukture (PRŠI) iz prve javne rasprave, preuzmite **ovjde.**

Molimo operatore i druge zainteresirane strane da sve tražene informacije, očitovanja i podatke dostave najkasnije do 28.05.2019. godine u 15 sati na sljedeću adresu elektroničke pošte pisarnica.delnice@gmail.com ili na adresu **Grad Delnice, Trg 138. brigade HV 4, 51300 Delnice**.